**Ministru kabineta noteikumu projekta „Grozījums Ministru kabineta 2009.gada 17.jūnija noteikumos Nr.582 „Noteikumi par darbības programmas „Uzņēmējdarbība un inovācijas” papildinājuma 2.3.1.1.1.apakšaktivitātes „Ārējo tirgu apgūšana – ārējais mārketings” sesto un turpmākajām kārtām”” sākotnējās ietekmes novērtējuma ziņojums (anotācija)**

|  |  |
| --- | --- |
| **I.Tiesību akta projekta izstrādes nepieciešamība** | |
| 1. Pamatojums | Noteikumu projekts sagatavots, pamatojoties uz Eiropas Savienības struktūrfondu un Kohēzijas fonda vadības likuma 18.panta 10.punktu. |
| 2. Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Spēkā esošo Ministru kabineta 2009.gada 17.jūnija noteikumu Nr.582 „Noteikumi par darbības programmas „Uzņēmējdarbība un inovācijas” papildinājuma 2.3.1.1.1.apakšaktivitātes „Ārējo tirgu apgūšana – ārējais mārketings” sesto un turpmākajām kārtām” (turpmāk – MK noteikumi Nr.582) 69.punktā ir noteikts, ka noslēguma pārskatu finansējuma saņēmējs iesniedz sadarbības iestādē 15 darbdienu laikā pēc projekta īstenošanas pabeigšanas, bet ne vēlāk kā 2015.gada 1.jūlijā. Tātad, lai nodrošinātu minētās prasības izpildi, projektu īstenošana ir jāpabeidz 2015.gada jūnijā. Tas nozīmē, ka nav iespējams saņemt atbalstu par dalību izstādēs, kuras notiek 2015.gada 2.pusgadā, tai skaitā nav iespējams saņemt atbalstu par dalību starptautiskajā izstādē „World Expo 2015”, kura notiks 2015.gadā no 1.maija līdz 31.oktobrim Itālijas pilsētā Milānā.  MK noteikumu Nr.582 grozījumi tiek veikti, lai sniegtu atbalstu komersantiem, kuri plāno piedalīties izstādēs 2015.gada 2.pusgadā, tai skaitā „World Expo 2015”. Proti, ar MK noteikumu Nr.582 grozījumiem tiek pagarināts projektu īstenošanas termiņš līdz 2015.gada 31.decembrim, secīgi – arī noslēguma pārskata iesniegšanas termiņš. Šo noteikumu projekta grozījumi, attiecībā uz projekta īstenošanas termiņa pagarināšanu līdz 2015.gada 31.decembrim, būs attiecināmi tikai uz tiem projekta iesniegumiem, kuri būs iesniegti un apstiprināti projektu iesniegumu atlases kārtās pēc šo noteikumu projekta spēkā stāšanās brīža. Savukārt tiem projekta iesniegumiem, kuri būs iesniegti un apstiprināti projektu iesniegumu atlases kārtās pirms šo noteikumu projekta spēkā stāšanās brīža projektu īstenošanas termiņa pagarināšana ir pieļaujama tikai saskaņā ar Ministru kabineta 2007.gada 26.jūnija noteikumos Nr.419 „Kārtība, kādā Eiropas Savienības struktūrfondu un Kohēzijas fonda vadībā iesaistītās institūcijas nodrošina plānošanas dokumentu sagatavošanu un šo fondu ieviešanu” noteikto.  Normatīvais pamats šo grozījumu veikšanai ir Ministru kabineta 2010.gada 9.novembra noteikumu Nr.1041 „Kārtība, kādā paredzami valsts budžeta līdzekļi Eiropas Savienības struktūrfondu un Kohēzijas fonda līdzfinansēto projektu īstenošanai, kā arī maksājumu veikšanas un izdevumu deklarācijas sagatavošanas kārtība” 30.2.apakšpunkts, kur saskaņā ar Finanšu ministrijas izstrādātajiem grozījumiem paredz, ka maksājumu iestāde maksājuma pieprasījumu un maksājuma rīkojumu no atbildīgās iestādes vai sadarbības iestādes pieņem līdz 2016.gada 15.martam.  Informējam, ka Finanšu ministrijas izstrādātie grozījumi iepriekš minētajā normatīvajā aktā ir stājušies spēkā 2014.gada 3.oktobrī.  Ekonomikas ministrija norāda, ka, ņemot vērā Krievijas Federāciju uzstādītās ekonomiskās sankcijas attiecībās uz atsevišķu nozaru produktu grupu importu aizliegumu, kas ļoti būtiski ietekmē arī Latvijas komersantu eksporta apjomus, komersantiem ir būtiski jāizvērtē un jāmeklē jauni eksporta noieta tirgi jaunos mērķa tirgos.  Papildus norādām, ka 2015.gadā no 1.maija līdz 31.oktobrim Itālijas pilsētā Milāna notiks starptautiska izstāde „World Expo 2015”, kuras ietvaros pulcēs dalībniekus no 147 pasaules valstīm, kuras starpā piedalīsies arī Latvija ar tās veidoto paviljonu. Plānots, ka starptautisko izstādi „World Expo 2015” apmeklēs vairāk kā 20 miljoni viesu, līdz ar to šāds notikums paver lielas iespējas Latvijas komersantiem atrast jaunus produkcijas noteikta kanālus, sadarbības partnerus un produkcijas uzpircējus.  Ņemot vērā esošos apstākļus un gaidāmo starptautisko izstādi „World Expo 2015, Ekonomikas ministrija šo jautājumu risināšanai ir izstrādājusi virkni priekšlikumus kā veicināt komersantu jaunu eksporta tirgu atrašanu ar 2.3.1.1.1.apakšaktivitātes „Ārējo tirgu apgūšana – ārējais mārketings” palīdzību.  2014.gada 12.augustā Ministru kabinets ar sēdes protokola Nr.43 59.paragrāfa 4.2.apakšpunktu uzdeva Ekonomikas ministrijai sagatavot un līdz 2014.gada 1.oktobrim iesniegt izskatīšanai Ministru kabineta sēdē Ministru kabineta 2009.gada 17.jūnija noteikumu Nr.582 „Noteikumi par darbības programmas “Uzņēmējdarbība un inovācijas” papildinājuma 2.3.1.1.1.apakšaktivitātes “Ārējo tirgu apgūšana – ārējais mārketings” sesto un turpmākajām kārtām” grozījumu projektu, paredzot papildus 3 milj. EUR, pārdalot citu Ekonomikas ministrijas pārziņā esošo 2007.-2013.gada plānošanas perioda Eiropas Savienības fondu aktivitāšu neizlietoto budžeta virssaistību finansējumu, lai līdz 2015.gada 31.decembrim turpinātu atbalstīt Latvijas komersantu aktivitātes, kas saistītas ar ieiešanu ārvalstu tirgos.  Ņemot vērā doto uzdevumu, Ekonomikas ministrija pārdala uz 2.3.1.1.1.apakšaktivitāti „Ārējo tirgu apgūšana – ārējais mārketings” valsts budžeta virssaistību finansējumu 3 milj.EUR apmērā no darbības programmas "Infrastruktūra un pakalpojumi" papildinājuma 3.4.4.1.aktivitātes "Daudzdzīvo kļu māju siltumnoturības uzlabošanas pasākumi".  Tāpat Ekonomikas ministrija, konsultējoties ar Latvijas Investīciju un attīstības aģentūru un tādiem nozaru pārstāvjiem kā Latvijas Darba devēju konfederācija, Latvijas Tirdzniecības un rūpniecības kamera un Latvijas Pārtikas uzņēmumu federācija u.c., ir izstrādājusi šādus grozījumus MK noteikumos Nr.582, kas būtiski palīdzētu komersantiem atrast jaunus eksporta tirgus:   1. MK noteikumi Nr.582 tiek papildināti ar jaunu atbalstāmo darbību - individuālās vizītes pie sadarbības partneriem mērķa tirgos ārvalstīs, ko organizē Latvijas Investīciju un attīstības aģentūra vai biedrība vai nodibinājums. Saskaņā ar Ekonomikas ministrijas sociālo partneru sniegto informāciju par to komersantu ekonomisko situāciju saistībā ar Krievijas Federāciju uzstādītajām ekonomiskajām sankcijām attiecībās uz atsevišķu nozaru produktu grupu importu aizliegumu, Ekonomikas ministrija vienojās ar sociālajiem partneriem, ka tiks atbalstītas komersantu individuālās vizītes pie sadarbības partneriem ārvalstīs. Jo individuālās vizītes mērķa tirgos ārvalstīs ir mērķtiecīga darbības, kas ļauj komersantiem doties pie iepriekš atlasītiem potenciālajiem sadarbības partneriem lai prezentētu to ražotās produkcijas vai pakalpojumus, un slēgtu jaunas produkcijas pārdošanas vienošanās, tādejādi efektīvāk ieejot jaunos tirgos; 2. MK noteikumos Nr.582 tiek precizēta tirdzniecības misiju definīcija, iedalot tās divās kategorijās:   2.1. Latvijas Investīciju un attīstības aģentūras vai biedrību organizētās tirdzniecības misijas komersantiem vai kooperatīvajām sabiedrībām (tai skaitā lauksaimniecības pakalpojumu kooperatīvajām sabiedrībām un atbilstīgu lauksaimniecības pakalpojumu kooperatīvajām sabiedrībām), un:  2.2. Latvijas Investīciju un attīstības aģentūras organizētās tirdzniecības misijas komersantu, kooperatīvo sabiedrību (tai skaitā lauksaimniecības pakalpojumu kooperatīvo sabiedrību un atbilstīgu lauksaimniecības pakalpojumu kooperatīvo sabiedrību), pašvaldību, ostu pārvalžu, publisko personu vai tās iestāžu (tai skaitā atvasināto publisko personu, kas darbojas NACE 2.red. M sadaļas „Profesionālie, zinātniskie un tehniskie pakalpojumi” 72.nodaļā „Zinātniskās pētniecības darbs” un P sadaļas „Izglītība” 85.4.nodaļā „Augstākā izglītība”), biedrību vai nodibinājumu, dalībai augstu Latvijas valsts amatpersonu vizītē ārvalstī ietvaros.  Tirdzniecības misijas kopā ar augstu Latvijas valsts amatpersonām vizītē ārvalstī līdzšinēji Latvijas Investīciju un attīstības aģentūras jau organizēja, bet tanīs līdzfinansējumu MK noteikumu Nr.582 ietvaros atbalstu varēja saņemt tikai komersanti un kooperatīvās sabiedrības. Tomēr šajās vizītēs piedalījās arī pašvaldības, ostu pārvaldes, valsts un pašvaldības iestādes, kā arī biedrības un nodibinājumi. Līdz ar to noteikumu projekta grozījumi paredz, ka atbalstu varēs saņemt arī pašvaldības, ostu pārvaldes, valsts un pašvaldības iestādes, kā arī biedrības un nodibinājumi.   1. MK noteikumos Nr.582 atbalsta saņēmēji „valsts un pašvaldību iestādes” tiek aizstātas ar „publiskām personām vai tās iestādēm (tai skaitā atvasinātām publiskām personām, kas darbojas NACE 2.red. M sadaļas „Profesionālie, zinātniskie un tehniskie pakalpojumi” 72.nodaļā „Zinātniskās pētniecības darbs” un P sadaļas „Izglītība” 85.4.nodaļā „Augstākā izglītība”)”, tādejādi 2.3.1.1.1.apakšaktivitātes ietvaros atļaujot uz atbalstu pretendēt ne tikai valsts un pašvaldību iestādēm, bet arī izglītības iestādēm un zinātniskajām institūcijām, lai veicinātu to saimniecisko darbību (izglītības un zinātnes pakalpojumu eksportu).   Darbības programmas „Uzņēmējdarbība un inovācijas” 342.paragrāfā minētais aktivitātes mērķis ir „iepazīstināt ārvalstu pircējus ar Latvijas pakalpojumu priekšrocībām”. Galvenokārt ir paredzēts veicināt augstākas pievienotās vērtības pakalpojumu noieta tirgu iepazīšanu un apgūšanu.” Tātad aktivitātes mērķī ir īpaši uzsvērts, ka ir jāpiesaista ārvalstu pircēji tādām augstas pievienotās vērtības pakalpojumu nozarēm Latvijā kā izglītība un zinātne.  Ņemot vērā nozīmīgās publiskās investīcijas, kas pēdējā laikā ir ieguldītas Latvijas izglītības un zinātnes institūciju modernizācijā, kā arī ņemot vērā Latvijas vietējā tirgus ierobežoto apjomu, ir nepieciešams veicināt Latvijas izglītības un zinātnes iestāžu starptautisku atpazīstamību un piesaistīt ārvalstu klientus, lai visefektīvākajā veidā noslogotu jaunizveidoto izglītības un zinātnes infrastruktūru.  Turklāt Ekonomikas ministrija ir jau iekļāvusi izglītības iestādes un zinātniskās institūcijas 2.3.1.1.2.apakšaktivitātes „Ārējo tirgu apgūšana – nozaru starptautiskās konkurētspējas stiprināšana”” ietvaros kā nacionālo stendu dalībniekus, kas spētu ārvalstīs efektīvi prezentēt izveidoto sadarbību ar Latvijas komersantiem, tādejādi piesaistot lielāku ārvalstu sadarbības partneru interesi gan par izglītības iestādēm un zinātnisko institūcijām, gan par Latvijas komersantiem jaunu perspektīvu attīstīšanai.   1. MK noteikumi Nr.582 tiek papildināti ar jaunu atbalstāmo darbību - ražotņu un produktu atbilstības novērtēšana ja šāda atbilstības novērtēšana ir obligāts priekšnosacījums, lai uzsāktu produktu tirdzniecībai ārvalstu tirgos; 2. papildus MK noteikumos Nr.582 jau paredzētajam atbalstam nelielu specializēto konferenču (dalībnieku skaits vismaz 15) rīkošanai Latvijā, tiek paredzēts atbalsts arī liela mēroga starptautisko konferenču rīkošanai (ārvalstu dalībnieki ir ne mazāk kā 150) Latvijā; 3. tiek precizēts atbalsta saņēmēja - kooperatīvās sabiedrību formulējums. Tiek precizēts, ka atbalstu piešķir arī lauksaimniecības pakalpojumu kooperatīvajām sabiedrībām un atbilstīgām lauksaimniecības pakalpojumu kooperatīvajām sabiedrībām. Precizējums tiek veikts atbilstoši biedrības „Zemnieku Saeima” norādījumiem. Turklāt, saskaņā ar biedrības „Zemnieku Saeima” norādījumiem, vairākās ekonomiski aktīvās kooperatīvajās sabiedrībās ir apvienojušies 3 dalībnieki, līdz ar to ir nepieciešams samazināt prasība par dalībnieku skaitu kooperatīvajās sabiedrībās no pieciem uz trim komersantiem. Savukārt visās ekonomiski aktīvajās biedrībās un nodibinājumos to biedru vai dalībnieku skaits ir lielāks par pieciem, līdz ar to biedrībām un nodibinājumiem minimāli nepieciešamais biedru vai dalībnieku skaits netiek samazināts.   Ņemot vērā, ka attiecīgā prasība par komersantu skaitu kooperatīvajās sabiedrībās ir iekļauta MK noteikumu Nr.582 3.pielikumā „Projektu iesniegumu vērtēšanas kritēriji”, līdz ar to ir nepieciešami projektu iesniegumu vērtēšanas kritēriju grozījumi. Ekonomikas ministrija nosūtīja 2014.gada 23.septembrī projektu iesniegumu vērtēšanas kritēriju kopu grozījumus izskatīšanai 2007.-2013.gada plānošanas perioda Eiropas Savienības struktūrfondu un Kohēzijas fonda Uzraudzības komitejas rakstiskajā procedūrā. Projektu iesniegumu vērtēšanas kritēriju grozījumi ir saskaņoti Uzraudzības komitejas rakstiskajā procedūrā 2014.gada 6.oktobrī.   1. saskaņā ar Ministru kabineta 2014.gada 26.augusta sēdē atkārtoti izskatīto informatīvo ziņojumu „Par Ministru kabineta 2014.gada 12.augusta sēdes protokollēmuma (prot. Nr.43 59) "Informatīvais ziņojums "Par pasākumiem Krievijas ekonomisko sankciju negatīvo seku mazināšanai" 10.punktā dotā uzdevuma izpildi”, MK noteikumu Nr.582 ietvaros tiek palielināta ES fondu līdzfinansējuma atbalsta intensitāte no 50% uz 70% dalībai starptautiskajās izstādēs un konferencēs komersantiem, kuri darbojas pārtikas pārstrādes un transporta, un loģistikas nozarēs, proti, projekta iesniedzējs darbojas NACE 2.red. C sadaļas „Apstrādes rūpniecība” 10.nodaļā „Pārtikas produktu ražošana” un 11.nodaļā „Dzērienu ražošana”, un H sadaļā „Transports un uzglabāšana”; 2. tiek precizētas atbalstāmās izmaksas dalībai starptautiskajās izstādēs, konferencēs, tirdzniecības misijās, kontaktbiržās, individuālajās vizītēs:    1. samaksa organizatoram tiek palielināta no 2 846 euro līdz 3 500 euro ES un NVS un 5 000 euro pārējās valstīs;    2. maksimālais dalībnieku skaits tiek palielināts no 3 uz 5;    3. tiek atļauts iegādāties pakalpojumus no ekonomiski pamatota starpnieka, ja netiek segta starpnieka komisija;    4. tiek segtas transporta nomas, bagāžas transportēšanas, darbinieku komandējuma apdrošināšanas, vīzu, tulku izmaksas.   Iepriekš 6.punktā minētie grozījumi ir nepieciešami, lai veidotu mērķtiecīgu un efektīvāku Latvijas komersantu ieiešanu jaunos ārējos tirgos. Šobrīd Latvijas Investīciju un attīstības aģentūra (turpmāk – LIAA) sadarbībā ar Ekonomikas ministrijas sociālajiem partneriem veic ekonomiski pamatotu ārvalstu tirgus izpēti uz kuriem ir nepieciešams fokusēties Latvijas komersantiem. Attiecīgi nākotnē darbības programmas „Uzņēmējdarbība un inovācijas” papildinājuma 2.3.1.1.2.apakšaktivitātes „Ārējo tirgu apgūšana – nozaru starptautiskās konkurētspējas stiprināšana” ietvaros tiks organizētas apjomīgāki Latvijas nacionālie stendi. Līdz ar to saskaņā ar sociālo partneru norādīto informāciju ir nepieciešams palielināt dalībnieku skaitu no trim uz pieciem, kuri var piedalīties nacionālos stendos, lai piesaistītu un ieinteresētu lielāku potenciālo klientu apjomu. Papildus tam ir nepieciešams atbalsts arī vīzu izmaksām un ceļojuma apdrošināšanai. Kā arī attiecināmās izmaksas ir nepieciešams paplašināt, lai pēc iespējas lētāk nonāktu līdz starptautiskajām izstādēm, kontaktbiržām, konferencēm un individuālo vizīšu norises vietai. Iztulkotu un nogādātu līdz izstādes, tirdzniecības misijas, kontaktbiržas, konferences vai individuālās vizītes norises vietai mārketinga materiālus, eksponātus un ar to saistītās lietas, tādejādi efektīvāk noprezentējot Latvijā ražotās produkcijas un sniegtos pakalpojumus.  Samaksa organizatoram tiek palielināta no 2 846 euro līdz 3 500 euro ES un NVS un 5 000 euro pārējās valstīs, jo saskaņā ar sociālo partneru veiktajiem ekonomiski pamatotajiem aprēķiniem, tad izmaksas par dalību ārējā marketinga aktivitātēs ir būtiski pieaugušas, kuras vairs nevar nosegt no 2.3.1.1.1.apakšaktivitātes „Ārējo tirgu apgūšana – ārējais mārketings”.   1. ņemot vērā, ka MK noteikumu Nr.582 ietvaros tiek papildinātas ar jaunām atbalstāmajām darbībām un attiecināmajām izmaksām, līdz ar to tiek paaugstināta maksimāli pieejamais finansējums vienas projektu iesniegumu atlases kārtas ietvaros no 711 436 *euro* uz 1 000 000 *euro*. Tādejādi arī tiek nodrošināts, ka netiek noraidīti projekti vienas projektu iesniegumu atlases kārtas ietvaros finansējuma nepietiekamības dēļ. |
| 3. Projekta izstrādē iesaistītās institūcijas | Ekonomikas ministrija |
| 4. Cita informācija | Nav |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Komersanti, biedrības, nodibinājumi, kooperatīvās sabiedrības, ostu pārvaldes un publisko personu vai tās iestāžu (tai skaitā atvasināto publisko personu, kas darbojas NACE 2.red. M sadaļas „Profesionālie, zinātniskie un tehniskie pakalpojumi” 72.nodaļā „Zinātniskās pētniecības darbs” un P sadaļas „Izglītība” 85.4.nodaļā „Augstākā izglītība”). |
| 2. | Tiesiskā regulējuma ietekme uz tautsaimniecību un administratīvo slogu | Projekts šo jomu neskar. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Cita informācija | Nav |

|  |  |  |
| --- | --- | --- |
|  | **IV. Tiesību akta projekta ietekme uz spēkā esošo tiesību normu sistēmu** | |
| 1. | Nepieciešamie saistītie tiesību aktu projekti | Nepieciešams veikt grozījumus Ministru kabineta 2011. gada 5. aprīļa noteikumos Nr.272 „Noteikumi par darbības programmas „Infrastruktūra un pakalpojumi” papildinājuma 3.4.4.1.aktivitātes „Daudzdzīvokļu māju siltumnoturības uzlabošanas pasākumi” projektu iesniegumu atlases devīto un desmito kārtu””.  Nepieciešams veikt 2.3.1.1.1.apakšaktivitātes „Ārējo tirgu apgūšana – ārējais mārketings” kritēriju grozījumus Uzraudzības komitejas rakstiskajā procedūrā. Kritēriju grozījumi ir apstiprināti 2014.gada 6.oktobrī Uzraudzības komitejas rakstiskajā procedūrā. |
| 2. | Atbildīgā institūcija | Finanšu ministrija |
| 3. | Cita informācija | Nav |

|  |  |  |  |  |  |  |
| --- | --- | --- | --- | --- | --- | --- |
| **V. Tiesību akta projekta atbilstība Latvijas Republikas starptautiskajām saistībām** | | | | | | |
| 1. | Saistības pret Eiropas Savienību | | Komisijas 2014. gada 17. jūnija Regula (ES) Nr. 651/2014, ar ko noteiktas atbalsta kategorijas atzīst par saderīgām ar iekšējo tirgu, piemērojot Līguma [107.](http://likumi.lv/doc.php?id=238461#p107)un [108. pantu](http://likumi.lv/doc.php?id=238461#p108) (Eiropas Savienības Oficiālais Vēstnesis, 2014. gada 26. jūnijs, Nr. L 187) (turpmāk – Komisijas regula Nr. 651/2014). | | | |
| 2. | Citas starptautiskās saistības | | Noteikumu projekts šo jomu neskar. | | | |
| 3. | Cita informācija | | Nav | | | |
| **1.tabula Tiesību akta projekta atbilstība ES tiesību aktiem** | | | | | | |
| Attiecīgā ES tiesību akta datums, numurs un nosaukums | | Komisijas regula Nr. 651/2014. | | | | |
| A | | B | | C | | D |
| Attiecīgā ES tiesību akta panta numurs (uzskaitot katru tiesību akta  vienību – pantu, daļu, punktu, apakšpunktu) | | Projekta vienība, kas pārņem vai ievieš katru šīs tabulas A ailē minēto ES tiesību akta vienību | | Informācija par to, vai šīs tabulas A ailē minētās ES tiesību akta vienības tiek pārņemtas vai ieviestas pilnībā vai daļēji.  Ja attiecīgā ES tiesību akta vienība tiek pārņemta vai ieviesta daļēji, – sniedz attiecīgu skaidrojumu, kā arī precīzi norāda, kad un kādā veidā ES tiesību akta vienība tiks pārņemta vai ieviesta pilnībā.  Norāda institūciju, kas ir atbildīga par šo saistību izpildi pilnībā | | Informācija par to, vai šīs tabulas B ailē minētās projekta vienības paredz stingrākas prasības nekā šīs tabulas A ailē minētās ES tiesību akta vienības.  Ja projekts satur stingrākas prasības nekā attiecīgais ES tiesību akts, – norāda pamatojumu un samērīgumu.  Norāda iespējamās alternatīvas (t.sk. alternatīvas, kas neparedz tiesiskā regulējuma izstrādi) – kādos gadījumos būtu iespējams izvairīties no stingrāku prasību noteikšanas, nekā paredzēts attiecīgajos ES tiesību aktos. |
| *Komisijas Regula Nr.* 651/2014 2.panta 13.punkts | | *Noteikumu projekta 16.punkts ar ko groza MK noteikumu Nr.582 1.pielikuma III punktu.* | | *ieviesta pilnībā* | | *neparedz stingrākas prasības* |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas. | | | | | Nav attiecināms. | |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | | | | | Nav attiecināms. | |
| Cita informācija | | | | | Nav | |

|  |  |  |
| --- | --- | --- |
| **VI. Sabiedrības līdzdalība un komunikācijas aktivitātes** | | |
| 1. | Plānotās sabiedrības līdzdalības un komunikācijas aktivitātes saistībā ar projektu | 2014.gada 10.septembrī Ekonomikas ministrijā tika rīkota sanāksme ar nozaru asociācijām, ar kurām tika pārrunāts izstrādātais MK noteikumu Nr.582 grozījumu projekts. |
| 2. | Sabiedrības līdzdalība projekta izstrādē | 2014.gada 10.septembrī Ekonomikas ministrijas rīkotajā sanāksmē piedalījās pārstāvji no Latvijas Darba devēju konfederācijas, Latvijas Tirdzniecības un rūpniecības kameras, Latvijas Pārtikas uzņēmumu federācijas, Latvijas Investīciju un attīstības aģentūras un Ekonomikas ministrijas. |
| 3. | Sabiedrības līdzdalības rezultāti | Ar visiem 2014.gada 10.septembra Ekonomikas ministrijas rīkotās sanāksmes dalībniekiem tika panākta vienošanās par izstrādātajiem MK noteikumu Nr.582 grozījumu jautājumiem. |
| 4. | Cita informācija | Nav |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Noteikumu projekta izpildē ir iesaistīta Latvijas Investīcijas un attīstības aģentūra. |
| 2. | Projekta izpildes ietekme uz pārvaldes funkcijām un institucionālo struktūru.  Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Noteikumu projekta izpildi nodrošinās Latvijas Investīcijas un attīstības aģentūra darbības ietvaros. |
| 3. | Cita informācija | Nav |

**Anotācijas III.,V. sadaļa - projekts šīs jomas neskar.**

Ekonomikas ministrs V.Dombrovskis

Vīza: Valsts sekretārs M.Lazdovskis

10.10.2014 11:27

2570

Austris Jansons

67013069, Austris.Jansons@em.gov.lv